રાજ્ય સરકાર મા યોજનામાં હેઠળ રાજ્યની અડધી વસતી એટલે કે 3 કરોડ લોકોને આવરી લેવાનો દાવો કરે છે. ૩ કરોડમાંથી સાત પ્રકારની બિમારીની સારવાર લેવાની જરૂરિયાત ધરાવતા દર્દીને સારવાર આપવા 698 પ્રોસિજર સાથે રાજ્યમાં કુલ 144 હોસ્પિટલોને એમ્પેનલ્ડ છે. આ હોસ્પિટલો, તેમના ડોકટરો તથા ઇન્ફ્રાસ્ટ્રક્ચર 3 કરોડ લાભાર્થીમાંથી સંભવિત દર્દીઓને સારવાર પૂરતા છે કે કેમ તે જાણવા સંદેશે અમદાવાદના એક જાણીતા સર્જનનો અભિપ્રાય લીધો હતો. આ સર્જને જણાવ્યું હતું કે યોજના ઘણી સારી છે, પણ દર્દીઓ જો યોજના પર સંપૂર્ણ વિશ્વાસ મૂકી તેનો લાભ લેતા થાય તો એનલિસ્ટેડ 144 હોસ્પિટલોમાં ઉપલબ્ધ ડોકટરો અને અન્ય જરૂરી ઇન્ફ્રાસ્ટ્રક્ચર સાવ તુચ્છ બરાબર છે.